EL
21.11.2022
Επίσημη Εφημερίδα της Ευρωπαϊκής Ένωσης
C 441/15
— να καταδικάσει τον αντίδικο κατ’ αναίρεση στο σύνολο των δικαστικών εξόδων αμφοτέρων των βαθμών δικαιοδοσίας.
Λόγοι αναιρέσεως και κύρια επιχειρήματα Προς στήριξη της αιτήσεως αναιρέσεως, ο αναιρεσείων προβάλλει δύο λόγους: Με τον πρώτο λόγο προβάλλεται παράβαση του άρθρου 45 ΣΛΕΕ, μη τήρηση εκ μέρους του Γενικού Δικαστηρίου της υποχρεώσεώς του αιτιολογήσεως, εσφαλμένος νομικός χαρακτηρισμός και παραμόρφωση των στοιχείων της δικογραφίας· Με τον δεύτερο λόγο προβάλλεται καταστρατήγηση του σκοπού του άρθρου 8 του παραρτήματος VII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης καθώς και παραβίαση της γενικής αρχής της αναλογικότητας.
Αναίρεση που άσκησε στις 29 Αυγούστου 2022 η Hochmann Marketing GmbH κατά της αποφάσεως που εξέδωσε το Γενικό Δικαστήριο (δέκατο τμήμα) στις 29 Ιουνίου 2022 στην υπόθεση T-337/20, Hochmann Marketing GmbH κατά Γραφείου Διανοητικής Ιδιοκτησίας της Ευρωπαϊκής Ένωσης (Υπόθεση C-575/22 P) (2022/C 441/21) Γλώσσα διαδικασίας: η γερμανική Διάδικοι Αναιρεσείουσα: Hochmann Marketing GmbH (εκπρόσωπος: J. Jennings, Rechtsanwalt) Αντίδικος κατ’ αναίρεση: Γραφείο Διανοητικής Ιδιοκτησίας της Ευρωπαϊκής Ένωσης Με διάταξη της 10ης Οκτωβρίου 2022, ο Αντιπρόεδρος του Δικαστηρίου απέρριψε την αίτηση αναιρέσεως ως απαράδεκτη και έκρινε ότι η αναιρεσείουσα φέρει τα δικαστικά έξοδά της.
Αίτηση προδικαστικής αποφάσεως την οποία υπέβαλε το Landgericht Frankfurt am Main (Γερμανία) την 1η Σεπτεμβρίου 2022 — flightright GmbH κατά TAP Portugal (Υπόθεση C-578/22) (2022/C 441/22) Γλώσσα διαδικασίας: η γερμανική Αιτούν δικαστήριο Landgericht Frankfurt am Main
Διάδικοι στην υπόθεση της κύριας δίκης Ενάγουσα και εκκαλούσα: flightright GmbH Εναγομένη και εφεσίβλητη: TAP Portugal
Προδικαστικά ερωτήματα 1.
Έχει το άρθρο 4, παράγραφος 3, σε συνδυασμό με το άρθρο 2, στοιχείο ι', του κανονισμού (ΕΚ) 261/2004 (1), σε συνδυασμό με το άρθρο του 3, παράγραφος 2, την έννοια ότι ο επιβάτης πρέπει πάντοτε να παρουσιάζεται στον έλεγχο εισιτηρίων όπως έχει ορίσει και την ώρα που έχει υποδείξει προηγουμένως ο αερομεταφορέας, ο ταξιδιωτικός πράκτορας ή ο εξουσιοδοτημένος πράκτοράς του ή, εφόσον δεν προσδιορίζεται ώρα, το αργότερο σαράντα πέντε λεπτά πριν από την αναγραφόμενη αναχώρηση της πτήσης και οφείλει, επίσης, βάσει του άρθρου 2, στοιχείο ι', του κανονισμού, να εμφανίζεται προς επιβίβαση σύμφωνα με τους όρους που προβλέπει το άρθρο 3, παράγραφος 2, του εν λόγω κανονισμού;